254 Jurnalul Oficial al Uniunii Europene 02/vol. 12 32000R1649 27.7.2000 JURNALUL OFICIAL AL COMUNITĂȚILOR EUROPENE L 189/13 REGULAMENTUL (CE) NR. 1649/2000 AL COMISIEI din 25 iulie 2000 privind acordarea Republicii Moldova a regimului special de încurajare a protecției drepturilor lucrătorilor COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2820/98 al Consiliului din 21 decembrie 1998 privind aplicarea unei scheme multianuale de preferințe tarifare generalizate pentru perioada 1 iulie 1999 - 31 decembrie 2001 (!), astfel cum a fost modificat ultima dată prin Regulamentul (CE) nr. 1310/2000 al Comisiei (?), în special articolul 13 alineatul (1), întrucât: (1) Secţiunea 2 de la titul II din Regulamentul (CE) nr. 2820/98 prevede posibilitatea acordării unui regim spe- cial de încurajare a protecției drepturilor lucrătorilor. (2) La data de 11 februarie 1999, Republica Moldova a depus o cerere pentru a beneficia de acest regim, indicând informațiile și angajamentul menționate la articolul 11 ali- neatul (1) din regulamentul menționat anterior. (3) În conformitate cu articolul 11 alineatul (2), Comisia a anunțat printr-un comunicat (*) că Republica Moldova a depus cererea menționată. (4) Anumite părți interesate au comunicat Comisiei observa- țiile lor. (5)  Cererea a fost examinată în conformitate cu articolul 12 din regulamentul menționat anterior. (6)  Dispoziţiile de drept intern din Republica Moldova includ mare parte din standardele menţionate în Convențiile nr. 87, 98 și 138 ale Organizației Internaționale a Muncii (OIM). (7) Examinarea întreprinsă de Comisie a demonstrat că auto- ritățile moldovene au luat toate măsurile necesare pentru punerea în aplicare și controlul efectiv al acestor dispoziții. (8) Republica Moldova s-a angajat să asigure pe deplin punerea în aplicare și controlul regimului special, precum și cooperarea administrativă menționată la articolul 14 din regulamentul menționat anterior. (9)  Ca urmare a observațiilor exprimate și a rezultatelor exa- minării, este oportun să se dea curs favorabil acestei cereri. (10) Măsurile prevăzute de prezentul regulament sunt con- forme cu avizul comitetului menționat la articolul 31 din regulamentul respectiv, ADOPTĂ PREZENTUL REGULAMENT: Articolul 1 (1) Se acordă Republicii Moldova beneficiul regimului special de încurajare a protecţiei drepturilor lucrătorilor, menționat la articolul 11 din Regulamentul (CE) nr. 2820/98. (2) Produsele menționate în anexa I la regulamentul respectiv beneficiază de acest regim special sub rezerva condițiilor enun- țate la articolul 14 din regulamentul menționat anterior. (3) Drepturile din Tariful Vamal Comun aplicabile produselor respective vor fi reduse în conformitate cu dispozițiile articolului 10 din regulamentul respectiv. Articolul 2 Prezentul regulament intră în vigoare în prima zi din a treia lună de la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 25 iulie 2000. () JOL 357, 30.12.1998, p. 1. () JOL148, 22.6.2000, p. 28. () JO C176,22.6.1999, p. 13. Pentru Comisie Pascal LAMY Membru al Comisiei